**Formål**:Sikre at pasienten får utstyr og forbruksmateriell etter avtale med den som bestiller fra aktuell avdeling, samt privatpraktiserende spesialister og fysioterapeuter med avtale.   
  
**Målgruppe**:  
Leger/sykepleiere som igangsetter tiltak og trenger bistand fra BHM-HBE (Seksjon for behandlingshjelpemidler).

**Henvisning fra behandler på HUS**

**Forarbeid:**  
Behandler ved poliklinikker på HUS bestiller ønsket antall apparat og forbrukspakker enten på e-post eller telefon. Slik kan de gi ut utstyret når pasienten er der på poliklinisk time og sender henvisning til BHM i etterkant.

Forbrukspakker lages av lager/evt. sykepleier på BHM. Forbruksmateriell og pumpe samles i en toalettmappe slik at behandler har alt samlet når de gir det ut til pasienten.

Den som pakker toalettmappen noterer ned registreringsnummer på apparatene slik at lagerpersonell kan registrere dette nummeret når pakkseddel skal ferdig meldes i Merida. Apparatene vil da bli registrert som utlånt til aktuell poliklinikk i Merida.

Sykepleier lager kjøring i Kjøroteket til aktuell poliklinikk.

**Behandler melder fra om utlevert apparat og forbruksmateriell til BHM:**Når behandler har levert ut apparat og forbruksmateriell til pasienten fyller vedkommende ut blanketten «BL Utlån av beh.hjelpemidler og forbruksmateriell» og sender denne som vedlegg i sekundærhenvisning til:

**Avd.:** BHM-HBE

**Seksjon:** Seksjon for behandlingshjelpemidler – HBE

**Lokalisering:** BHM poliklinikk

Blankett skal inneholde:

* Diagnose/ICD-10-kode
* Type apparat med registreringsnummer
* Type forbruksmateriell (hudelektroder, vaginalprobe, analprobe)

Godkjenn blanketten for sekundærhenvisning sendes.

Etter første gangs utlevering fra poliklinikk vil videre bestillinger foregå i dialog mellom pasient/pårørende/hjemmesykepleie/institusjon og BHM.

**Henvisning fra privatpraktiserende spesialister og fysioterapeuter med avtale:**

Privatpraktiserende fysioterapeuter må vise bestått opplæring/kurs i biofeedback/elektrostimuleringsapparater fra leverandør, samt signere samarbeidsavtale med Helse Bergen HF. Dersom behandler har spesialistgodkjenning innen kvinne-/mannshelse ønskes også kopi av etterutdanning.

Fysioterapeut med samarbeidsavtale kan henvise til BHM ved å sende utfylt skjema «Utlån av behandlingshjelpemidler» i de tilfeller hvor pasient er henvist fra offentlig spesialisthelsetjeneste eller spesialister med Helse-Vest avtale.

Søknadskjema skal inneholde:

* Diagnose/ICD-10-kode satt av legespesialist
* Navn på legespesialist
* Type apparat med registreringsnummer
* Type forbruksmateriell (hudelektroder, vaginalprobe, analprobe)

Utstyr sendes eller leveres fra BHM til fysioterapeut som har ansvarlig for behandling og utlevering av utstyr til pasient.

**Aktuelt utstyr:**

* NeuroTrac Myo Plus Pro  
  Kort brukerveiledning: <https://quintet.no/media/Kort%20brukerveiledning%20MYOPLUS%2022022017.pdf>
* NeuroTrac PelviTone   
  Produktark: <https://quintet.no/media/filer/produkter/Produktark_PELVITONE__31_03_09.pdf>
* NeuroTrac Continence  
  Produktark: <https://quintet.no/media/fm/dfafee33c0.pdf>

**Aktuelle linker:**

Oversikt over privatpraktiserende spesialister:   
<https://helse-vest.no/behandlingsstader/avtalar-med-private>  
Skjema for utlån av behandlingshjelpemidler: <https://behandlingshjelpemidler.no/soknadsskjema/>

**Skjema sendes til:**

Helse Bergen HF  
Seksjon for behandlingshjelpemidler  
Haukeland Universitetssjukehus  
Postboks 1400  
5021 Bergen